Hinn 26 ára spænski miðjumaður Ignacio Gil Echevarria hefur skrifað undir samning við Vestra . Hann hefur leikið síðustu tvö tímabil með Þór frá Akureyri í Inkasso-deildinni , en mun taka slaginn með Vestra á næsta tímabili . Hann var valinn í lið ársins í Inkasso-deildinni árið 2018 Fjölmiðlafulltrúi Vestra sló á þráðinn og heyrði í nyjum liðsmanni Vestra . Hann kvaðst hafa verið með nokkkur tilboð úr að velja síðustu vikur . En það sem réð úrslitum hjá honum var metnaðurinn og umgjörðin í kringum félagið . Einnig sagðist hann spenntur að kynnast stuðningsmönnum Vestra og svo auðvitað fólkinu í þessum vinalega bæ sem Ísafjörður virðist vera . Hann kveðst ætla gera allt hvað hann getur til að hjálpa Vestra að festa sig í sessi í Inkasso-deildinnni . Það er ljóst að hér er um að ræða gríðarlegan liðsstyrk fyrir Vestra Við bjóðum Ignacio Gil velkominn til Vestra . Knattspyrnulið Vestra endurnýjaði samninga við þrjá leikmenn sem léku með liðinu á liðnu sumri . Leikmennirnir sem endurnýjuðu samninga sína og munu taka slaginn með liðinu í Inkasso-deildinni eru Brenton Muhammad , Daniel Badu og Friðrik Þórir Hjaltason . Brenton Muhammad markvörður fæddur árið 1990 , kom til félagsins árið 2018 frá Tindastól og hefur spilað 17 deildar - og bikarleiki fyrir félagið . Brenton er landsliðsmarkvörður Antígva og Barbúda . Daniel Badu varnarmaður fæddur árið 1987 , hefur leikið með Magna , Njarðvík , BÍ / Bolungarvík og Vestra . Hann á að baki yfir 200 leiki í öllum keppnum á Íslandi og hefur reynst okkur Vestfirðingum afar traustur síðan hann fluttist vestur , árið 2012 . Hann spilaði 21 leik fyrir Vestra í 2. deildinni nú í sumar og var einn af burðarásum liðsins . Friðrik Þórir Hjaltason varnarmaður fæddur 1998 , er uppalinn hjá félaginu og spilaði sinn fyrsta meistaraflokksleik árið 2014 . Friðrik á að baki yfir 90 leiki fyrir félagið í öllum keppnum . Hann var mjög öflugur fyrir liðið í sumar og var einn af lykilleikmönnum liðsins í sumar . Það er okkur mikið ánægjuefni að þessir drengir hafi skrifað undir nýja samninga og ákveðið að leika með liðinu í Inkasso-deildinni arið 2020 . Meistaraflokkur knattspyrnudeildar Vestra og Premis hafa gert með sér samstarfssamning um að Premis verði einn af stærstu bakhjörlum deildarinnar næstu 3 árin . Premis er tölvufyrirtæki sem sérhæfir sig í upplýsingatækni , hvort sem um er að ræða kerfisrekstur , hýsingu , veflausnir eða almenna tölvuþjónustu . Eigandi Premis er Ísfirðingurinn Kristinn Elvar Arnarsson og handsöluðu hann og Samúel Samúelsson formaður mfl Vestra samninginn í höfuðstöðvum Premis sl. föstudag . „ Við erum gríðarlega ánægðir og þakklátir Premis um að ganga í lið með okkur , við erum að leika í fyrsta skipti undir merkjum Vestra í Inkasso-deildinni á komandi sumri . Við verðum að vera með samkeppnishæft lið og umgjörð , og samstarf við Premis hjálpar okkur klárlega í að ná þeim markmiðum . Vonandi verður þetta samstarf farsælt og hjálpar báðum aðilum “ sagði Samúel Samúelsson . „ Við hjá Premis höfum stutt vel við íþróttarstarf í gegnum tíðina , Í september sl. fylgdist ég með Vestra vinna Tindastól á Vestri TV , og tryggja sér sæti í Inkasso-deildinni . Þar sá ég á fólki hvað fótboltinn gefur mikið , og ég hugsaði með mér að ég vildi leggja mitt af mörkum til að hjálpa liði í heimahögunum að halda áfram að dafna . Umgjörðin var frábær og allir voru með bros á vör og hver vill ekki taka þátt í svoleiðis skemmtun , ég hvet bara fleiri Vestfirðinga að hugsa heim og leggja sitt að mörkum við að hjálpa til “ sagði Kristinn Elvar Arnarsson eigandi Premis .